Selvitysmies ehdottaa soveltavan tutkimuksen rahoitukseen 300 miljoonan euron tasokorotusta vuosille 2020–2022. Tavoitteena on pysäyttää yritysten tutkimustoiminnan kiihtyvä karkaaminen ulkomaille ja turvata Suomen talouskasvu ja työllisyys.

Suomen tutkimuksen rahoitus ja organisointi kaipaavat pikaista remonttia, vaatii työ- ja elinkeinoministeriölle selvityksen laatinut Erkki Ormala. Tavoitteena ei ole sen enempää eikä vähempää kuin turvata Suomen kilpailukyky ja talouskasvu 2020-luvulla.